paragraph_text: Vox je naziv britanske tvrtke za proizvodnju glazbala i glazbene opreme. Najpoznatiji proizvod tvrtke bilo je pojačalo za električnu gitaru - Vox AC30. Tvrtka je uz vrlo prihvaćena i popularna pojačala, proizvodila i električne orgulje, zatim seriju vrlo maštovitih ( ali neprihvaćenih) električnih gitara. Od 1992. tvrtka je u vlasništvu poznate japanske elektroničke kompanije Korg.